मेले का समापन होने पर दुकानदारों को दी विदाई
रविवार को यहां होने वाले पारंपरिक मेला का समापन किया गया। इस दौरान मेले में शामिल होने वाले व्यवसायियों को क्षेत्र के ग्रामीणों ने आत्मीयता से विदा किया।
मेला का आयोजन होने वाले गांवों के ग्रामीणों में अव्वल एवं अच्छा मेला आयोजन करने की होड़ मच गई है। इस कारण किसी भी पक्ष को लाभ तो नहीं मिल रहा है। अलबता मेला प्रभावित हो रहा है। जिससे अन्य प्रांतों एवं दूर-दराज शहरों से मेला में शामिल होने वाले को अपेक्षित लाभ नहीं मिल पा रहा था। ऐसी परिस्थिति को देखते हुए यहां के ग्रामीण बुद्धिजीवियों एवं पंचायत प्रतिनिधियों ने मेला ठेका नहीं करने का निर्णय किया। जिससे व्यवसायियों को ज्यादा आर्थिक बोझ न हो।
अब व्यवसायी को भी लाया जा रहा ठेके में
सर्कस, चिड़ियाघर, झूला सहित मनोरंजन के अनेक व्यवसायियों को मेला आयोजकों द्वारा ठेके में लाने की परंपरा बढ़ रही है। जिससे जशपुर, पत्थलगांव एवं ओडिशा की तरफ से आने वाले ऐसे व्यवसायियों को मेला आयोजक एक माह पूर्व ही बुकिंग करते हैं। इससे व्यवसायियों को भी नुकसान नहीं होता। उनके द्वारा अर्जित रकम एवं ठेके में बात की गई अंतर की राशि ग्रामीणों द्वारा दी जाती है। मकर एवं रास जात्रा की तरह अब अंकिरा में इस पारंपरिक मेला में बादपाला, नाटक जैसे क्षेत्र के लोगों के पसंदीदा कार्यक्रम किए जाने का निर्णय लिया गया है। ऐसे कार्यक्रम होने से क्षेत्र के लोगों सहित ओडिशा के लोगों के भी मेले में शामिल होने का संभावना है।
hin_Deva hin_Deva hin_Deva hin_Deva hin_Deva